**Inimene ja religioon**



*e-kursus Moodle e-õppe keskkonnas*

# See kursus on Sulle, kui

* õpid 11. või 12. klassis;
* huvitud religioonifilosoofiast;
* tahad mõista religioonide olemust ja rolli ühiskonnas;
* Sulle meeldib arutleda maailmavaateliste probleemide üle.

# Õpiväljundid:

# Kursuse läbinud õpilane:

* oskab näha religiooni rolli inimese ja ühiskonna elus;
* analüüsib jõukohaseid religioosseid tekste;
* analüüsib religioossete konfliktide põhjusi; tunneb ära eelarvamusliku ja sildistava suhtumise; pakub võimalusi erinevate religioossete vaadetega inimeste dialoogiks ja koostööks;
* oskab näha religiooni, väärtuste ning moraalsete tõekspidamiste seoseid üksikisiku ja ühiskonna elus; suudab argumenteerides kaasa rääkida tänapäeva eetilistes küsimustes;
* arutleb religioossete ja maailmavaateliste probleemide üle ning enda maailmavaate mõju üle käsitletud eksistentsiaalsetele küsimustele vastuseid otsides ning oma eetilisi otsuseid tehes;
* tunneb lihtsamaid religiooni teadusliku uurimise viise ja meetodeid ning oskab mõnda neist rakendada.

|  |  |
| --- | --- |
| Ainekood | P1TP.TK.005 |
| Kursuse maht | 2 EAP, 52 akadeemilist tundi |
| Sihtrühm | gümnaasiumiõpilased alates 11. klassist |
| Vastutav õppejõud |  Marge Tasur, MSc (usuteadus) |
| Osavõtutasu õpilastele | 25 eur |
| Tulumaksutagastus füüsilisest isikust maksjale | Ei |
| Õpetamise aeg | 2025/2026. õ.-a., 6.10.2025 - 21.04.2026 |
| Õppetöö vorm | Õppetöö toimub Moodle e-õppe keskkonnas; kursusel osalemiseks on vajalik arvuti ja interneti kasutamise oskus ning võimalus, e-maili aadressi olemasolu. |
| Hindamise vorm ja lõpetamise tingimused | Mitteeristav (arvestatud, mittearvestatud); kõik nõutavad tööd on esitatud ning testid ja kodutööd on sooritatud positiivsele hindele. |
| **Sisu lühikirjeldus** | Kursusel õpitakse tundma religiooni väljendumist kultuuris ning inimese ja ühiskonna elus, lähtuma usu- ja mõttevabaduse põhimõtetest suheldes erinevate maailmavaadete esindajatega; samuti õpitakse analüüsima oma peamisi väärtushoiakuid ja maailmavaatelisi tõekspidamisi ning väärtuste rolli enda ja teiste inimeste toimimises.Kursuse programm vastab gümnaasiumi riikliku õppekava usundiõpetuse**valikkursuse „Inimene ja religioon“ õppekavale**. |
| **Teemad** | 1. Religiooni põhimõisted
2. Sissejuhatus religioonifilosoofia probleemidesse
3. Sissejuhatus võrdleva usundiloo küsimustesse
4. Sissejuhatus religioonipsühholoogia küsimustesse
5. Sissejuhatus religioonisotsioloogia küsimustesse
 |

# Õpilaste hinnang antud kursusele:

* + *Mulle väga meeldisid kursuse õppejõud. Tõesti oli asjalik ja väga huvitav kursus. Ei olnud arusaamatuid hetki ja tagasiside oli alati olemas. Tõesti väga hea kursus! :)*
	+ *Antud kursus andis minu õppeaastale kindlasti veidi värvi juurde! :)*
	+ *Minule väga sobis usuõpetuse kursus ning soovitaksin ka teistele. Õppejõu sõnumid olid sõbralikud ning ülesanded hästi selgitatud ning huvitavad. Meeldis, et sai foorumites palju ise oma kogemust jagada.*
	+ *Mulle väga meeldis rahulik kuu-ajaline tempo, see tähendas, et seda sai rahulikult lisaks koolitööle teha.*
	+ *Kõige põnevam oli oma sõnadega kirjutada ülesandeid. Tavaliselt on moodle kursused põhinenud valikvastustega testidele ja ei anna õppijale nii palju võimalust areneda, mõelda ja analüüsida, sest kõik informatsioon on lihtsalt ette visatud ning tuleb kasutada välistamismeetodit.*
* *Ülesanded olid huvitavad ja silmaringi avardavad. Ainus, mis oleks võinud olla teisiti oli minu enda aja planeerimine.*

**Näiteid ülesannetest**

# Religioonide liigitused

Mis on erinevatel religiooniliigitustel ühist? Tooge näiteid, kui üht religiooni võib paigutada erinevate religioonitüüpide alla? Kas leiate näiteid, kus ühte religiooni saab paigutada ka sama liigitustüübi alusel (nt korraga nii monoteistlik kui ka polüteistlik)?

# Poliitika

Millistes ühiskondades on religioonil oluline roll ja millistes mitte? Mis võivad olla nende erinevuste põhjused?